มันนี่ทูเดย์
กรุงไทยรื้อสินเชื่อเอสเอ็มอี
3 ต.ค. 2557

กรุงไทยรื้อสินเชื่อเอสเอ็มอี
นายอุดมศักดิ์ โรจน์วิบูลย์ชัยผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า กรุงไทยพร้อมแข่งขันในตลาดธุรกิจขนาดกลางและขนาดย่อม (เอสเอ็มอี) เต็มตัว หลังปรับกระบวนการพิจารณาสินเชื่อใหม่ทั่วประเทศ โดยจะออกให้ตอบโจทย์ธุรกิจเป็นรายอุตสาหกรรมมากขึ้น เช่น สินเชื่อตัวแทนจำหน่ายรถจักรยานยนต์ HONDA หรือ YAMAHA ให้วงเงินกู้สูงสุด 3 เท่าของมูลค่าหลักประกัน สินเชื่อร้านทองให้วงเงินสูงสุด 3.5 เท่า และสินเชื่อโรงรับจำนำเอกชนให้วงเงินสูงสุด 5 เท่า คาดว่าสินเชื่อเอสเอ็มอีในครึ่งปีหลังจะโตได้ดีกว่าครึ่งปีแรก ที่ขยายตัวเพียง 6%